Festenus

Festenus er en utdødd slekt av biller som plasseres i underfamilien øyekortvinger (Steninae) i den artsrike familien kortvinger (Staphylinidae).

Utseende 
Små (ca. 2 millimeter), slanke kortvinger med store, utstående fasettøyne (men ikke like store som de nålevende artene i slekten Stenus).

Levevis 
Øyekortvingene er rovdyr som fanger spretthaler og andre smådyr. De store øynene gjør at de har godt syn og hjelper dem finne byttet. Munndelene kan skytes fram. Øyekortvinger kan finnes i de fleste miljøer på landjorden, men er særlig artsrike på gressmarker og på litt fuktige steder. Noen arter som lever ved vann kan seile på vannflaten ved å skille ut et vannavstøtende stoff som driver dem fremover.

Utbredelse i tid og rom 
Artene er beskrevet fra rav fra Myanmar. Dette stammer fra midtre kritt, (ca. 99 millioner år før nåtid).

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae) Latreille, 1802
 Underfamilien øyekortvinger Steninae Macleay, 1825
 Slekten †Festenus Zyła, Yamamoto, Wolf-Scwenninger & Solodovnikov, 2017
 †Festenus gracilis Zyła, Yamamoto, Wolf-Scwenninger & Solodovnikov, 2017
 †Festenus robustus Zyła, Yamamoto, Wolf-Scwenninger & Solodovnikov, 2017

Referanser

Eksterne lenker 
 

Øyekortvinger
Biller formelt beskrevet i 2017
Fossile insekter
Dyr formelt beskrevet av Shûhei Yamamoto
Dyr formelt beskrevet av Dagmara Żyła
Dyr formelt beskrevet av Karin Wolf-Schwenninger
Dyr formelt beskrevet av Alexej Yurievich Solodovnikov